|  |
| --- |
| **Dohoda o elektronickom prijímaní faktúr číslo:****uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a § 71 zákona č. 222/2004 Z.z. o dani z pridanej hodnoty v znení neskorších predpisov** |

(ďalej len „dohoda“)

|  |
| --- |
| **Článok I. Zmluvné strany** |
|  |
| **Obchodné meno:**  | **VÚRUP, a.s.** | **Obchodné meno:**  |  |
| **Sídlo:** | Vlčie hrdlo, P.O.BOX 50 | **Sídlo/Miesto podnikania:** |  |
|  | 820 03 Bratislava |  |  |
|  | Slovenská republika |  |  |
| **IČO:** | 35 691 310 | **IČO:** |  |
| **DIČ:** | 2020331423 | **DIČ:** |  |
| **IČ DPH:**  | SK2020331423 | **IČ DPH:**  |  |
| **Zapísaná v:** Obchodnom registri Okresného súdu Bratislava I, oddiel: Sa, vložka č.: 1088/B  | **Zapísaný v:** Obchodnom registri Okresného súdu ...., oddiel: xxx, vložka č.: xxxx/Živnostenskom registri Okresného úradu ......, číslo živnostenského registra.... |
| **Zastúpená:** | **Zastúpený:** |
| Ing. Milan Fillo  | Člen predstavenstva a riaditeľ |  |  |
| Ing. Miroslav Mrzula  | Člen predstavenstva  |  |  |
|  |  |
|  |  |
| ďalej v texte len „spoločnosť VURUP“ | ďalej v texte len „Zmluvný partner“ |

 spoločne ďalej v texte len ako „Zmluvné strany“, jednotlivo ako „Zmluvná strana“.

|  |  |
| --- | --- |
|  | **Článok II. Predmet dohody** |
| **2.1** | Predmetom tejto dohody je úprava spôsobu prijímania faktúr, ktoré Zmluvný partner vystaví z titulu akýchkoľvek platných obchodných vzťahov uzatvorených medzi Zmluvným partnerom a spoločnosťou VURUP v znení prípadných zmien alebo doplnení počas doby platnosti tejto dohody (ďalej len „Zmluvy“). |
|  | **Článok III. Podmienky posielania elektronických faktúr** |
| **3.1** | Spoločnosť VURUP týmto udeľuje v zmysle § 71 zákona č. 222/2004 Z.z. o dani z pridanej hodnoty v znení neskorších predpisov (ďalej len „zákon o DPH“) a v zmysle Smernice Rady 2006/112/ES o spoločnom systéme dane z pridanej hodnoty (ďalej len „Smernica Rady 2006/112/ES“) výslovný súhlas na to, aby Zmluvný partner spoločnosti VURUP posielal akékoľvek faktúry, ktoré budú vystavené na základe Zmlúv v elektronickej forme. Zmluvné strany sa dohodli, že od účinnosti tejto dohody je Zmluvný partner oprávnený posielať spoločnosti VURUP faktúry vystavené na základe Zmlúv v elektronickej forme (ďalej len „elektronické faktúry“). |
| **3.2** | Elektronické faktúry vyhotovené v zmysle tejto dohody sa považujú za faktúry pre účely zákona o DPH a Smernice Rady č. 2006/112/ES.  |
| **3.3** | Zmluvné strany sa dohodli na nasledovných postupoch zabezpečujúcich vierohodnosť a neporušenosť údajov na elektronických faktúrach vystavených na základe Zmluvy:- elektronické faktúry budú vystavované vo formáte pdf súboru,- vierohodnosť pôvodu a neporušenosť údajov bude zaručená elektronickým podpisom, vyhotoveným podľa článku 3 nariadenia Európskeho Parlamentu a Rady (EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (ďalej len „nariadenie o elektronickej identifikácii a dôveryhodných službách“), ktorý bude pripojený ku každej faktúre, - elektronický podpis sa overuje voči certifikátom vydaným všeobecne uznávanými certifikačnými autoritami,- žiadna Zmluvná strana nie je do už vystavenej a odoslanej elektronickej faktúry oprávnená zasahovať, ani meniť jej obsah.  |
| **3.4** | Obe Zmluvné stany sú povinné zabezpečiť vierohodnosť pôvodu, neporušenosť obsahu a čitateľnosť faktúr od ich vydania do konca obdobia na uchovávanie faktúr. |
| **3.5** | Zmluvné strany sa dohodli, že Zmluvný partner bude posielať spoločnosti VURUP elektronické faktúry z E-mailovej adresy: .........................................@.....................................na nasledovnú E-mailovú adresu: vurupdodavatelia@slovnaft.sk Zmluvné strany prehlasujú, že majú prístup k E-mailovým adresám uvedeným v tomto odseku a prijímanie elektronických faktúr od druhej Zmluvnej strany vo forme podľa tejto dohody nie je u nich blokované. |
| **3.6** | Zmluvné strany sú oprávnené zmeniť E-mailovú adresu uvedenú v odseku 3.5 a 3.8 tohto článku dohody len na základe predchádzajúceho písomného oznámenia doručeného druhej Zmluvnej strane (doporučeným listom), s uvedením novej E-mailovej adresy. Zmena E-mailovej adresy bude účinná najskôr na tretí deň od doručenia písomného oznámenia druhej Zmluvnej strane, alebo neskorším dňom, ktorý uvedie Zmluvná strana v oznámení. |
| **3.7** | Elektronická faktúra sa považuje za doručenú spoločnosti VURUP v deň jej doručenia na E-mailovú adresu spoločnosti VURUP. |
| **3.8** | V prípade, že spoločnosť VURUP neprijme od Zmluvného partnera elektronickú faktúru do lehoty, dokedy má byť faktúra podľa príslušnej Zmluvy najneskôr vystavená alebo ak Zmluva túto lehotu neupravuje do lehoty stanovenej zákonom o DPH, je povinná túto skutočnosť bez zbytočného odkladu oznámiť Zmluvnému partnerovi na E-mailovú adresu: **...............................@..........................****.** Ak spoločnosť VURUP oznámi v zmysle vyššie uvedeného, že elektronická faktúra jej nebola doručená, bude jej doručený opis faktúry na adresu uvedenú v záhlaví tejto dohody alebo na adresu, ktorá bude neskôr, v súlade s touto dohodou, preukázateľne oznámená Zmluvnému partnerovi, ako adresa pre doručovanie, pričom v tomto prípade sa faktúra považuje za doručenú spoločnosti VURUP dňom doručenia faktúry na vyššie uvedenú adresu (doručenie potvrdené odtlačkom dátumovej pečiatky podateľne spoločnosti VURUP). V prípade akýchkoľvek otázok ohľadne procesu elektronickej fakturácie ich môže Zmluvný partner poslať na adresu vurupfaktury@slovnaft.sk. |
| **3.9** | Zmluvné strany prehlasujú, že postup podľa tejto dohody považujú za dostatočný na to, aby nebolo možné zmeniť obsah žiadnej vystavenej faktúry.  |
| **3.10** | Od účinnosti tejto dohody Zmluvný partner nie je povinný spoločnosti VURUP vystavovať faktúry na základe Zmlúv v papierovej forme. |
|  | **Článok IV. Záverečné ustanovenia** |
| **4.1** | Táto dohoda nadobúda platnosť dňom jej podpísania oprávnenými zástupcami oboch Zmluvných strán a účinnosť dňom ........................................... |
| **4.2** | Túto dohodu je možné meniť a dopĺňať len na základe písomnej dohody Zmluvných strán, ktorá bude mať formu písomného očíslovaného dodatku k tejto dohode, podpísaného oprávnenými zástupcami oboch Zmluvných strán. Zmena identifikačných údajov spoločnosti/podnikateľa zapisovaných do obchodného registra alebo iného príslušného registra (napr. sídla, zástupcu), sa nebudú považovať za zmeny vyžadujúce si uzavretie dodatku k tejto dohode. Zmluvná strana je povinná zmeny týchto údajov – v závislosti od okolností prípadu – oznámiť druhej Zmluvnej strane bez zbytočného odkladu písomne, najneskôr však 10 dní pred prijatím zmeny, alebo do 10 dní po vzniku účinnosti zmeny (registrácia). Rovnako sa za zmenu vyžadujúcu si uzavretie dodatku k tejto dohode nebude považovať ani zmena E-mailových adries, pre ktorú platí článok III, odsek 3.6 tejto dohody. |
| **4.3** | Táto dohoda sa uzatvára na dobu neurčitú. |
| **4.4** | Túto dohodu môže písomne vypovedať ktorákoľvek Zmluvná strana bez uvedenia dôvodu. Výpovedná lehota je jeden mesiac a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej Zmluvnej strane. Výpoveď sa doručuje druhej Zmluvnej strane doporučeným listom s doručenkou zaslaním na adresu uvedenú v záhlaví tejto dohody alebo na adresu, ktorá bude neskôr, v súlade s touto dohodou, preukázateľne oznámená Zmluvnej strane, ako adresa pre doručovanie. Pokiaľ si Zmluvná strana, ktorej je výpoveď určená a zaslaná týmto spôsobom túto z akéhokoľvek dôvodu neprevezme, považuje sa výpoveď za doručenú na 5. deň odo dňa jej odoslania, aj keď sa adresát o doručení (uložení na pošte) nedozvedel. Ak adresát odmietne výpoveď prevziať, považuje sa táto za doručenú dňom, keď bolo prevzatie odmietnuté.  |
| **4.5** | Právne vzťahy touto dohodou výslovne neupravené sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov, zákona o  DPH, ako aj ostatnými príslušnými všeobecne záväznými právnymi predpismi Slovenskej republiky. |
| **4.6** | Táto dohoda je vyhotovená v dvoch rovnopisoch, po jednom pre každú Zmluvnú stranu. |
| **4.7** | Zmluvné strany výslovne prehlasujú, že si túto dohodu prečítali, bola spísaná podľa ich skutočnej a slobodnej vôle, jej obsahu porozumeli a na znak súhlasu s ňou pripájajú oprávnení zástupcovia Zmluvných strán svoje vlastnoručné podpisy. |

|  |  |
| --- | --- |
| V Bratislave, dňa |  |
|  |
| **VÚRUP, a.s.** |  | **xxxxxxxxxxxx** |  |
|  |  |  |  |
| **...................................** | **........................................** | **...................................** | **........................................** |
| **Ing. Milan Fillo**  | **Ing. Miroslav Mrzula** |  |  |
| Člen predstavenstva a riaditeľ | Člen predstavenstva  |  |  |